Teatro del Barrio puja a l'escenari de la Casa Municipal de Cultura amb 'Mundo obrero'
05 de febrer 2019

​ ![](/media/ieanvjv5/98teatro-de-barrio-mundo-obrero_cuerpo.jpg)

La Casa Municipal de Cultura del Port de Sagunt obri les portes a la companyia Teatro del Barrio amb la seua obra _Mundo obrero_. Divendres que ve 8 de febrer, a les 21.30 hores, tindrà lloc la representació per a tots els públics basada en una història de la classe treballadora a Espanya.

 Café La Tranquil·litat, avinguda del Paral·lel, Barcelona, anys 20 del segle passat. Un captaire s'acosta a una taula i demana una moneda a un home. Este trau una pistola de la seua jaqueta, li la posa en la mà al captaire i li diu: “Ves a un banc i agafa allò que necessites. És teu". Comença la música. Així comença este relat, que retrocedirà a l'últim terç del segle XIX, a la creació del moviment obrer, i anirà avançant, a través de les lluites en el camp i a la ciutat, cap als anys 30 del segle XX, el moment de màxima efervescència social, l'extermini de la guerra i la guerra després de la guerra, les primeres clivelles en el silenci a la fi dels 50, la immensa ona de l'antifranquisme, la fi de la dictadura i de la mobilització social que havia acabat amb ella. 

L'obra tindrà una durada de 90 minuts i les entrades tindran un preu de 9 euros. Este event forma part de l’extensa programació que Sagunt oferix com a Capital Cultural Valenciana.

*   [](http://www.facebook.com/sharer.php?u=https://aytosagunto.es/va/actualitat/teatro-del-barrio-puja-a-l-escenari-de-la-casa-municipal-de-cultura-amb-mundo-obrero/ "Facebook")
*   [](http://twitter.com/share?url=https://aytosagunto.es/va/actualitat/teatro-del-barrio-puja-a-l-escenari-de-la-casa-municipal-de-cultura-amb-mundo-obrero/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/teatro-del-barrio-puja-a-l-escenari-de-la-casa-municipal-de-cultura-amb-mundo-obrero/ "Linked In")
*   [](mailto:?body=https://aytosagunto.es/va/actualitat/teatro-del-barrio-puja-a-l-escenari-de-la-casa-municipal-de-cultura-amb-mundo-obrero/)